钦定古今图书集成/明伦汇编/官常典/第161卷 > 南燕
## 钦定古今图书集成/明伦汇编/官常典/第161卷 > 南燕

周有《南燕》国，为黄帝之后。

按《路史》：“黄帝有熊氏子二十五，别姓者十二：祈、酉、滕、
箴、任、苟、釐、结、儇、依及二纪也。馀循姬姓结姓，伯鯈封
于南燕、密、须、阙、允、蔡、光敦、偪、燕、鲁雝、断、密虽，皆结分
也。”

桓王元年夏四月，卫人以燕师伐郑，郑败燕师。
按《春秋》不书。按《左传》隐公五年“夏四月，郑人侵卫
牧，以报东门之役。卫人以燕师伐郑，郑祭足、原繁、泄
驾以三军军其前，使曼伯与子元潜军军其后。燕人
畏郑三军而不虞制人。六月，郑二公子以制人败燕
师于北制。”

〈注〉南燕国今东郡燕县。

桓王二十年“秋七月丁亥，宋公、鲁侯、燕人盟于谷丘。”
按《春秋》桓公十二年。按《左传》，十二年夏公欲平宋
郑。秋，公及宋公盟于句渎之丘。

惠王二年“秋王子颓以卫师、燕师伐周。”

按《春秋》不书。按《左传》：庄公十九年：“初，王姚嬖于庄
王，生子颓。子颓有宠，𫇭国为之师。及惠王即位，取𫇭
国之圃以为囿。边伯之宫近于王宫，王取之。王夺子
禽、祝跪与詹父田而收膳夫之秩，故𫇭国、边伯、石速、
詹父、子禽、祝跪作乱，因苏氏。”秋，五大夫奉子颓以伐
王，不克，出奔温。苏子奉子颓以奔卫。卫师、燕师伐周。
冬，立子颓。

惠王三年春郑伯执燕仲父以王归处于栎。

按《春秋》不书。按《左传》：庄公二十年“春，郑伯和王室，
不克，执燕仲父。夏，郑伯遂以王归，王处于栎。秋，王及
郑伯入于邬，遂入成周，取其宝器而还。”